На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020, 118/2021 и 138/2022), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019,89/2022), члана 11. Одлуке о буџету општине Гаџин Хан за 2023. годину („Службени лист града Ниша“ број 122/2022) и предлога Службе за буџет, финансије и пореску администрацију број 400-282/23-IV/01 од 28.03.2023. године,

Општинско веће општине Гаџин Хан на седници одржаној 30.марта 2023. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава текуће буџетске резерве утврђених Одлуком о буџету општине Гаџин Хан за 2023. годину (“Службени лист града Ниша” број 122/2022):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 58.**

 **Економска класификација 499000 - Средства резерве,**

**ОДОБРАВАЈУ СЕ** средства у износу од **859.000,00** динара (осамстотинапедесетдеветхиљададинара) Општинској управи општине Гаџин Хан за измирење обавеза за асфалтирање прилаза објекту бр.3 на КП 3974/1 КО Гаџин Хан.

1. Средства из тачке 1. овог предлога распоређују се у оквиру:

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001-Функционисање локалне самоуправе**

**Функционална класификација 130 – Опште услуге**

**Позиција 44**

**Економска класификација 425100 – Текуће поправке и одржавање зграда и објеката**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2023. годину и финансијског плана Општинске управе утврђено је да на економској класификацији 425191 – Текуће поправке и одржавање зграда и објеката нема довољно планираних средстава.

Наведена средства су потребна за измирење обавеза према ЈП Дирекцији Гаџин Хан на име испостављеног рачуна број 0512023 од 01.03.2023.године за радове на асфалтирању прилаза објекту бр.3 на КП 3974/1 КО Гаџин Хан.

Радови су изведени на основу наредбе председника општине од 19.12.2022.године, а објекат је намењен за смештај опреме јединице за ванредне ситуације. Обавеза по напред наведеном рачуну за изведене радове износи 715.192,70 динара без пдв-а. Како се ради о грађевинским радовима чија је вредност већа од 500.000,00 динара без пдв-а порески дужник је прималац услуге односно општина Гаџин Хан. Потребна средства за плаћање пдв износе 143.038,54 динара (715.192,70\*20%). Укупна средства која је потребно обезбедити из текуће буџетске резерве износе 858.231,24 динара.

Одлуком о буџету општине Гаџин Хан за 2023.годину нису планирана средства за ове намене па се обезбеђују из текуће буџетске резерве.

Број: 06-400-133/23-III

У Гаџином Хану, 30.03.2023.године

 ПРЕДСЕДНИК

 ОПШТИНСКОГ ВЕЋА

 Милисав Филиповић